۱۰۰ (سریال)

صد یا دِ هاندرد (100) اتا سریال هسته که هفت سیزن (فصل) داشته و سرجمع ونجه صد اپیزود (قسمت) بساتنه. 

 آسنی 
آسنی (داستان) زمونی شروع وونه که اولین اپیزود، اتا فضاپیما جه صد نفر آدم ره راهی کنّه بنه. چون بنه (زمین) خله توم پیش هسته‌ای انفجار وسه رقد بورده، مطمئن نینه که اونجه آدم تونده زیست هاکنه یا نا. همین‌سه شه مجرمین ره برسنینه بنه و وشون دست اتا ماس-ماسک بزونه که قایده بیرن چنده بنه قابل زیست هسته. فضاپیما دله هم اؤکسیژن ندارنه و مشکلات ره بسختی پیش وَرنه.

هر سیزن این جوون‌هایی که بمونه بنه، بومی مردمون جه آشنا وونّه که هر کمین ات‌جور بنه سر یا زمین بِن، درنه و معمولاً این آدمون جه درگیری پیدا کنّه. اول کوه‌دله‌یِ مردم جه آشنا وونّه که اتا کوهِ بِنِ پناهگاه دله درنه. أی ات‌گال جنگلی مردمونِ اتحادیه ره وینّه و پئی‌ته اتا مصنوعی هوش ِدست‌هکت مردم جه برخورد دارنه و أی فضا جه ات‌گروه معدن‌چی رسنّه.... 

تقریباً هر فصل که تموم وونه، شرایط همون‌جور وونه که فصلِ اول شروع بیّه. اینتی سریال خانه خشونت چرخه ره نمایش هاده. هر اپیزود هم معمولاً اتا گروهِ آسنی ره پیش ورنه و گروه‌هایی که اتا سیزن دله وشون آسنی ره بائوته، وشون سر اواخر جمع وونه و بهم ور خرنه.

 منابع 

رج:علمی-تخیلی سریالون
رج:انگلیسی سریالون
رج:آمریکایی سریالون
رج:فضایی سریالون